62023CO0558_INF
Определение на Съда (девети състав) от 8 април 2024 г. —[Драманова] (
i
)
(Дело C‑558/23) (
1
)
„Преюдициално запитване — Член 53, параграф 2 и член 99 от Процедурния правилник на Съда — Явна недопустимост — Отговор, който може да бъде изведен недвусмислено от съдебната практика — Интелектуална собственост — Действие, което нарушава права върху интелектуална собственост — Наказателноправни и административни санкции — Принцип за законоустановеност на престъплението и наказанието“
Основни права — Харта на основните права — Принцип за законоустановеност на престъплението и наказанието — Използване на марка в търговската дейност, без да е получено съгласие за това — Национално законодателство, подвеждащо едно също поведение както под състава на престъпление, така и под състава на административно нарушение — Нарушение, описано по еднакъв начин в наказателния закон и в закона за марките — Липса на критерии за разграничаване — Допустимост
(член 49, параграф 1 от Хартата на основните права на Европейския съюз)
(вж. т. 38—40; т. 2 от диспозитива)
Диспозитив
1)
Първият и вторият въпрос от преюдициалното запитване, отправено от Районен съд Луковит (България) с акт от 6 септември 2023 г., са явно недопустими.
2)
Член 49, параграф 1 от Хартата на основните права на Европейския съюз трябва да се тълкува в смисъл, че
принципът на законоустановеност на престъпленията и наказанията допуска национално законодателство, което предвижда, че — в случай на използване на марка в търговската дейност без съгласието на притежателя на изключителното право върху тази марка — едно и също поведение може да бъде определено както като административно нарушение, така и като престъпление, когато посоченото законодателство не съдържа критерии, позволяващи да се разграничи административното нарушение от престъплението, тъй като съставът на нарушението е описан по еднакъв начин в наказателния закон и в закона за марките.
(
i
)	Името на настоящото дело е измислено. То не съвпада с истинското име на никоя от страните в производството.
(
1
)	OВ C 644, 13.11.2023 г.